Bangladeshda avtobus daraxtga urilishi natijasida 24 kishi halok bo‘ldi

Bangladeshdagi yo‘l-transport hodisasi oqibatida kamida 24 kishi halok bo‘ldi va yana shuncha odam shikastlandi, deya xabar bermoqda “TASS” mahalliy axborot portali tarqatgan ma’lumotga tayanib.

Halokat mahalliy vaqt bilan 01:15 (Toshkent vaqti bilan 00:15)da, Faridpur okrugida sodir bo‘lgan.
Dastlabki taxminlarga ko‘ra, Bangladesh poytaxti Dakkaga yo‘l olgan avtobus haydovchisi boshqaruvni yo‘qotgan bo‘lishi mumkin.
Daraxtga borib urilgan avtobus to‘ntarilib qolgan. Yo‘lovchilarning so‘zlariga ko‘ra, avtobus yuqori tezlikda harakatlangan.
Jarohatlanganlar shifoxonaga yetkazilgan.